- আবুল কাশেম / ফেব্রুয়ারি ২৮, ২০১৩ / ১১ টি মন্তব্য / Uncategorized
[দৃষ্টব্যঃ এই রচনায় অধিকাংশ উদ্ধৃত কোরানের আয়াতগুলো নেওয়া হয়েছে তফসীর মাআরেফুল কোরআন (বাংলা অনুবাদ ও সংক্ষিপ্ত তফসীর), হযরত মাওলানা মুফতী মুহাম্মদ শাফী’ (রহঃ), অনুবাদ মাওলানা মুহিউদ্দীন খান হতে]
ইসলামে সুদ গ্রহণ করা এবং সুদ দেওয়া অত্যন্ত কড়াকড়ি-ভাবে নিষিদ্ধ। সুদের কারবারের নিষিদ্ধতা নিয়ে কোরানে অনেক আয়াত আছে, যেমন:
২:২৭৫ যারা সুদ খায়, তারা কিয়ামতে দন্ডায়মান হবে, যেভাবে দন্ডায়মান হয় ঐ ব্যক্তি, যাকে শয়তান আসর করে মোহাবিষ্ট করে দেয়। তাদের এ অবস্থার কারণ এই যে তারা বলেছে: ক্রয় বিক্রয়ও তো সুদ নেয়ারই মত। অথচ আল্লাহ্‌ তাআলা ক্রয় বিক্রয় বৈধ করেছেন এবং সুদ হারাম করেছেন। অতঃপর যার কাছে তার পালনকর্তার পক্ষ থেকে উপদেশ এসেছে এবং সে বিরত হয়েছে, পূর্বে যা হয়ে গেছে, তা তার ব্যাপার আল্লাহ্‌র উপর নির্ভরশীল। আর যারা পুনরায় সুদ নেয়, তারাই দোযখে যাবে। তারা সেখানে চিরকাল অবস্থান করবে।
উপরের আয়াতে আল্লাহ্‌ সুদখোর মহাজনদের নরকে পাঠাবার কথা উল্লেখ করেছেন।
ইব্‌নে কাসীরের বর্ণনায়:
তাফসীর ইব্‌নে কাসীর, প্রথম, দ্বিতীয় ও তৃতীয় খণ্ড, পৃঃ ৭৪৭। মিরাজের রাত্রে রাসূলুল্লাহ (সঃ) কতকগুলো লোককে দেখেন যে, তাদের পেট বড় বড় ঘরের মত। তিনি জিজ্ঞেস করেনঃ এই লোক গুলো কে?’ বলা হয় এর সুদখোর।’
এখানে সুদের পরিণামের আরও কয়েকটি ভয়াবহ ইসলামি চিত্র দেওয়া হল:
বাংলাদেশ ইসলামিক ফাউন্ডেশন, সুনানু ইবনে মাজাহ্‌, দ্বিতীয় খণ্ড, পৃঃ ৩২৩, হাদীস ২২৭৩। আবু বকর ইবন আবু শায়বা (র)…আবু হুরায়রা (রা) থেকে বর্ণিত। তিনি বলেন, রাসূলুল্লাহ (সা) বলেছেনঃ মিরাজের রাতে আমি এমন এক কাওমের পাশ দিয়ে গমন করি, যাদের পেট ছিল ঘরের মত, যার মধ্যে বিভিন্ন রকমের সাপ বাইরে থেকে যাচ্ছিল আমি জিজ্ঞাসা করি, জিবরাঈল, এরা কারা? তিনি বলেনঃ এরা সূদখোর।
বাংলাদেশ ইসলামিক ফাউন্ডেশন, সুনানু ইবনে মাজাহ্‌, দ্বিতীয় খণ্ড, পৃঃ ৩২৩, হাদীস ২২৭৪। ‘আবদুল্লাহ ইবন সাঈদ (র)…আবু হুরায়রা থেকে বর্ণিত। তিনি বলেন, রাসূলুল্লাহ (সা) বলেছেনঃ সূদ হলো সত্তর প্রকারের পাপের সমষ্টি। তার সবচেয়ে সহজটি হলো আপন মায়ের সাথে ব্যভিচার করা।
এতদসত্ত্বেও নবীর যুগের আরবেরা লোভনীয় সুদের ব্যবসা ছাড়ে নাই। নবীর অনেক নিকটাত্মীয় সুদের কারবার করতেন। এঁদের মধ্যে সবচাইতে উল্লেখযোগ্য ছিলেন নবীর চাচা আল-আব্বাস। তাই আল্লাহ্‌ নামিয়ে দিলেন এই আয়াত:
২:২৭৬ আল্লাহ্‌ তাআলা সুদকে নিশ্চিহ্ন করেন এবং দান‑খয়রাতকে বর্ধিত করেন। আল্লাহ্‌ পছন্দ করেন না কোন অবিশ্বাসী পাপীকে।
ইব্‌নে কাসিরের ব্যাখ্যা অনুযায়ী এই আয়াতের প্রসঙ্গ হচ্ছে—:
তাফসীর ইব্‌নে কাসীর, প্রথম, দ্বিতীয় ও তৃতীয় খণ্ড, পৃঃ ৭৫২। আল্লাহ তা’আলা বলেন যে তিনি সুদকে সমূলে ধ্বংস করেন। অর্থাৎ হয় ওটাকেই সরাসরি নষ্ট করেন, না হয় ওর বরকত নষ্ট করে থাকেন। দুনিয়াতেও ওটা ধবংসের কারণ হয় এবং পরকালেও শাস্তির কারণ হয়।
লক্ষণীয় যে যদিও আল্লাহ্‌ সুদকে নিশ্চিহ্ন করতে দৃঢ় প্রতিজ্ঞ তবুও আল্লাহ্‌ প্রতিজ্ঞা করেছেন যে আল্লাহর নামে দান-খয়রাত করবে আল্লাহ্‌ তাকে বর্ধিত ধন-সম্পদ দিবেন। এটা সুদের পর্যায়ে পড়ে কি না আমরা পরে আলোচনা করব।
২:২৭৮ হে ঈমানদারগন, তোমরা আল্লাহ্‌কে ভয় কর এবং সুদের যে সমস্ত বকেয়া আছে, তা পরিত্যাগ কর, যদি তোমরা ঈমানদার হয়ে থাক।
২:২৭৯ অতঃপর যদি তোমরা পরিত্যাগ না কর, তবে আল্লাহ্‌ ও তাঁর রসূলের সাথে যুদ্ধ করতে প্রস্তুত হয়ে যাও। কিন্তু যদি তোমরা তওবা কর, তবে তোমরা নিজের মুলধন পেয়ে যাবে তোমরা কারও প্রতি অত্যাচার করো না এবং কেউ তোমাদের প্রতি অত্যাচার করবে না।
উপরের দু’টি আয়াতে আল্লাহ্‌ পাক মুমিনদের নির্দেশ দিচ্ছেন যে যারা সুদখোর তারা যেন স্বেচ্ছায় তাদের কাছে প্রাপ্য সুদ পরিহার করে নেয়। অর্থাৎ, সে সব সুদখোর মহাজনেরা শুধুমাত্র মূলধন ফেরত পাবে—সুদ পাবে না।
এর পরেও আরবের সুদখোরেরা তাদের সুদের ব্যবসা ছাড়তে গড়িমসি করতে থাকে। তখন আল্লাহ ক্রুদ্ধ হয়ে ঐসব টাকার লেনদেন-কারীদের বিরুদ্ধে যুদ্ধ ঘোষণা করেন। এই যুদ্ধের আদেশ তিনি তাঁর নবীকে দিয়ে দেন।
এই আয়াতগুলোর প্রসঙ্গ হচ্ছে:
তাফসীর ইব্‌নে কাসীর, প্রথম, দ্বিতীয় ও তৃতীয় খণ্ড, পৃঃ ৭৫৫। সাকীফ গোত্রের বানু আমর বিন উমায়ের ও বানু মাখযুম গোত্রের বানু মুগীরার সম্বন্ধে এই আয়াতটি অবতীর্ণ হয়। অজ্ঞতার যুগে তাদের মধ্যে সুদের কারবার ছিল। ইসলাম গ্রহণের পর বানু আমর বানু মুগীরার নিকট সুদ চাইতে থাকে। তারা বলেঃ ইসলাম গ্রহণের পর আমরা তা দিতে পারি না। অবশেষে তাদের মধ্যে ঝগড়া বেঁধে যায়। মক্কার প্রতিনিধি হযরত আত্তাব বিন উসায়েদ (রাঃ) রাসূলুল্লাহ (সঃ)-কে এই সম্বন্ধে পত্র লিখেন। এই পরিপ্রেক্ষিতে এই আয়াতটি অবতীর্ণ হয় এবং রাসূলুল্লাহ (সঃ) এটা লিখে পাঠিয়ে দেন এবং তাদের জন্য সুদ গ্রহণ অবৈধ ঘোষণা করেন। ফলে বানু আমর তাওবা করতঃ তাদের সুদ সম্পূর্ণরূপে ছেড়ে দেয়। এই আয়াতে ঐ লোকদের ভীষণভাবে ভয় প্রদর্শন করা হয়েছে যারা সুদের অবৈধতা জেনে নেয়া সত্ত্বেও ওর উপর প্রতিষ্ঠিত রয়েছে। হযরত ইবনে আব্বাস (রাঃ) বলেনঃ ‘কিয়ামতের দিন সুদখোরকে বলা হবে—‘তোমরা অস্ত্র শস্ত্রে সজ্জিত হয়ে আল্লাহ্‌র সাথে যুদ্ধ করার জন্য প্রস্তুত হয়ে যাও।‘ তিনি বলেনঃ ‘যে সময়ে যিনি ইমাম থাকবেন তাঁর জন্যে এটা অবশ্য কর্তব্য যে, যারা সুদ পরিত্যাগ করবে না তাদেরকে তাওবা করাবেন। যদি তারা তাওবা না করে তবে তিনি তাদেরকে হত্যা করাবেন।’ হযরত হাসান বসরী (রঃ) ও হযরত ইবনে সীরীনেরও (রঃ) এটাই উক্তি।
কী ভয়ানক কথা এখানে লিখা হয়েছে। চিন্তা করুন—বাংলাদেশে পাকা ইসলামি শাসন কায়েম হলে কী হতে পারে।
উপরের আয়াতগুলিতে যা বলা হয়েছে তা হচ্ছে সাধারণ বা সরল সুদ, অর্থাৎ যে সুদের হার ও পরিমাণ সর্বদা সমান থাকে। তার মানে এই সুদ চক্রবৃদ্ধি হারে বৃদ্ধি পায় না। আল্লাহ যখন জানলেন যে সুদ চক্রবৃদ্ধি আকারে বাড়তে পারে, তখন নামিয়ে দিলেন এই আয়াত:
৩:১৩০ হে ঈমানদারগণ। তোমরা চক্রবৃদ্ধি হারে সুদ খেয়ো না। আর আল্লাহ্‌কে ভয় করতে থাক, যাতে তোমরা কল্যাণ অর্জন করতে পার।
আল্লাহ যখন জানলেন যে নিষেধাজ্ঞা সত্ত্বেও ইহুদীরা চক্রবৃদ্ধি সুদের কারবার করত তখন তাদেরকে কঠোর সাজার ব্যবস্থা করলেন।
৪:১৬১ আর এ কারণে যে, তারা সুদ গ্রহণ করত, অথচ এ ব্যাপারে নিষেধাজ্ঞা আরোপ করা হয়েছিল এবং এ কারণে যে, তারা অপরের সম্পদ ভোগ করতো অন্যায়ভাবে। বস্তুতঃ আমি কাফেরদের জন্য তৈরী করে রেখেছি বেদনাদায়ক আযাব।
এখন দেখা যাক ইসলামি সুদ বলতে কী বুঝায়। এই ব্যাপারে আমি এখন পর্যন্ত পরিষ্কার কোন বক্তব্য দেখি নাই—না কোরানে, না অগুনতি হাদীসে। কোরানের কোথাও সুদের যথোচিত সংজ্ঞা দেওয়া হয়নি। শুধু সুদকে হারাম এবং যারা সুদের ব্যবসা করে তাদের বিরুদ্ধে কঠোর সাজার কথা লিখা হয়েছে। সুদের হিসাব কী ভাবে করা হয় তার কোন আভাষই দেওয়া হয়নি কোরানে। তবে উপরে উদ্ধৃত কোরানের এক আয়াত (৩:১৩০) থেকে ধারণা করা যায় যে আধুনিক কালের মতই তখনও চক্রবৃদ্ধি সুদের প্রচলন ছিল। অনুমান করা যেতে পারে এই চক্রবৃদ্ধি সুদ কেমন করে হিসাব করা হয় সে বিষয়েও আরবের সুদের ব্যবসায়ীরা জানতো।
এখানে ইসলামি সুদ কাকে বলা হয় সে ব্যাপারে কিছু হাদীস দেওয়া হল—
বাংলাদেশ ইসলামিক ফাউন্ডেশন, বুখারী শরীফ, চতুর্থ খণ্ড, পৃঃ ২১, হাদীস ১৯৫০। আবূ নুআঈম (র.)…আবূ সাঈদ খুদরী (রা.) থেকে বর্ণিত, তিনি বলেন, আমাদের মিশ্রিত খেজুর দেওয়া হত, আমরা দু’সা’ এক সা’—এর বিনিময়ে বিক্রি করতাম। নবী (সা.) বললেন, এক সা’ এর পরিবর্তে দু’সা’ এবং এক দিরহামের পরিবর্তে দু’দিরহাম বিক্রি করবে না।
বাংলাদেশ ইসলামিক ফাউন্ডেশন, বুখারী শরীফ, চতুর্থ খণ্ড, পৃঃ ৬৪, হাদীস ২০৩৯। আবদুল্লাহ্‌ ইব্‌ন ইউসুফ (র.)…মালিক ইব্‌ন আওস (রা.) থেকে বর্ণনা করেছেন যে, তিনি একবার এক দীনারের বিনিময় সার্‌ফ (১) এর জন্য লোক সন্ধান করছিলেন। তখন তালহা ইব্‌ন উবায়দুল্লাহ্‌ (রা.) আমাকে ডাক দিলেন। আমরা বিনিময় দ্রব্যের পরিমাণ নিয়ে আলোচনা করতে থাকলাম। অবশেষে তিনি আমার সঙ্গে সার্‌ফ করতে রাযী হলেন এবং আমার থেকে স্বর্ণ নিয়ে তার হাতে নাড়া-চাড়া করতে করতে বললেন, আমার খাযাঞ্জী গাবা (নামক স্থানে) হতে না আসা পর্যন্ত (আমার জিনিস পেতে) দেরী করতে হবে। ঐ সময়ে উমর (র.) আমাদের কথা-বার্তা শুনছিলেন। তিনি বলে উঠলেন, আল্লাহ্‌র কসম! তার জিনিষ গ্রহণ না করা পর্যন্ত তুমি তার থেকে বিচ্ছিন্ন হতে পারবে না। কারণ, রাসূলুল্লাহ্‌ (সা) বলেছেন, নগদ নগদ না হলে স্বর্ণের বদলে স্বর্ণের বিক্রয় রিবা (সূদ) হবে। নগদ নগদ ছাড়া গমের বদলে গমের বিক্রয় রিবা হবে। নগদ নগদ ছাড়া যবের বদলে যবের বিক্রয় রিবা হবে। নগদ নগদ না হলে খেজুরের বদলে খেজুরের বিক্রয় রিবা হবে।
পাদটীকা (১): স্বর্ণ-রৌপ্যের পরস্পর ক্রয়-বিক্রয়কে সার্‌ফ বলে।
ইসলামিক ফাউন্ডেশন বাংলাদেশ, আবু দাউদ শরীফ, চতুর্থ খন্ড, পৃঃ ৩৫৫, হাদীস ৩৩১৫। ‘আবদুল্লাহ্‌ ইব্‌ন মাসলামা…’উমার (রা.) থেকে বর্ণিত। তিনি বলেন, রাসূলুল্লাহ (সা) বলেছেনঃ সোনার বিনিময়ে সোনা বিক্রি করা সূদের অন্তর্ভূক্ত, কিন্তু যদি তা হাতে-হাতে লেনদেন হয়; গমের বিনিময়ে গম বিক্রি করাও সূদ, তবে যদি তা হাতে-হাতে হয়; খেজুরের বিনিময়ে খজুর বিক্রি করাও সুদ, কিন্তু যখন তা হাতে-হাতে হবে, এবং যবের বিনিময়ে যব বিক্রি করাও সূদ তবে যখন তা হাতে-হাতে হবে, তখন সূদ হবে না। (১)
পাদটীকা (১): একই ধরণের জিনিস হলে এর একটির বিনিময়ে অন্যটি ধার নেওয়া, ক্রয়-বিক্রয় ‘রেবা’ বা সূদের অন্তর্ভূক্ত। জিনিস একই ধরণের হলে তা নগদ ক্রয়-বিক্রয় করা উচিত, অর্থাৎ একটি জিনিস নিয়ে ঐ ধরণের অন্য জিনিস তৎখণাৎ আদায় করতে হবে। অবশ্য যদি কেউ সেই জিনিসের মূল্য দিতে চায়, তবে তা বাকীতে ক্রয়-বিক্রয় হতে পারে (অনুবাদক)
এই সব হাদীসে যে পরস্পরবিররোধী এবং বিভ্রান্তিকর তথ্য আছে তাতে কোন সন্দেহ নেই।
ইসলামি সুদের ব্যাপার যে জটিল তার স্বীকারোক্তি হযরত উমরের বিবৃতিতে পাওয়া যায়: ইবনে কাসীর লিখেছেন:
তাফসীর ইব্‌নে কাসীর, প্রথম, দ্বিতীয় ও তৃতীয় খণ্ড, পৃঃ ৭৪৯। ক্রয়-বিক্রয়ের এই পদ্ধতিগুলোকে শরীয়তে নিষিদ্ধ ঘোষণা করা হয়েছে যেন সুদের মূল কর্তিত হয়। এগুলো নিষিদ্ধ হওয়ার কারণ বর্ণনায় আলেমদের মধ্যে মতবিরোধ দেখা দিয়েছে। কেউ বলেছেন এক রকম এবং কেউ বলেছেন অন্য রকম। বাস্তব কথা এই যে, এটা একটা জটিল বিষয়। এমনকি হযরত উমার (রাঃ) বলেনঃ ‘বড়ই দুঃখের বিষয় এই যে, তিনটি জিজ্ঞাস্য বিষয় পূর্ণভাবে আমার বোধগম্য হয়নি। বিষয় তিনটি হচ্ছেঃ দাদার উত্তরাধিকার, পিতা-পুত্রহীনদের উত্তরাধিকার এবং সুদের অবস্থাগুলো…
উপরের হাদিসগুলো থেকে বুঝা যায় যে নবী মোহাম্মদ ব্যবসায়ে ব্যবহৃত কিছু পণ্যের লেনদেনকে, যেখানে পণ্য-বৃদ্ধির সম্ভাবনা আছে, তাকেই সুদ বা রিবা অভিহিত করেছেন। এই ব্যবস্থা যে মোটেই আধুনিক যুগের সুদের পর্যায়ে পড়ে না তা বলা নিষ্প্রয়োজন। এই ধরণের পণ্য লেনদেনের (বার্টার) ব্যবসায়কে রিবা বা সুদ ঘোষণা করে তা নিষিদ্ধ করলে যে আজকালকার ব্যবসা-বাণিজ্য অচল হয়ে পড়বে তা মুহাম্মদের পরবর্তী অনেক ইসলামি পণ্ডিতেরা বুঝতে পেরেছিলেন। তাই উনারা সুবিধা-মত সুদ বা রিবার সংজ্ঞা দিয়ে চলেছেন। আজও এই বিভ্রান্তির সমাপ্তি ঘটে নাই। অনেক ইসলামি দেশেই ইসলামি ব্যাংকিং-এর সুদকে লাভ বা মুনাফা বলে চালিয়ে দেওয়া হয়।
অনেক ঘাঁটাঘাঁটির পর সুদের একটা ইসলামি সংজ্ঞা পাওয়া গেল:
প্রফেসর শাহ্‌ মুহাম্মাদ হাবীবুর রহমান, হাদীছ ফাউণ্ডেশন বাংলাদেশ, কাজলা, রাজশাহী, ফেব্রুয়ারী ২০০৯, পৃঃ ৬। প্রখাত তাফসীরবিদ ইবনু জারীর বলেন, ‘জাহেলী যুগে প্রচলিত ও কুরআনে নিষিদ্ধ রিবা হ’ল কাউকে নির্দিষ্ট মেয়াদের জন্য ঋণ দিয়ে মূলধনের অতিরক্ত নির্দিষ্ট পরিমাণ অর্থ গ্রহণ করা’। আরবরা তাই-ই করত এবং নির্দিষ্ট মেয়াদে ঋণ পরিশোধ করতে না পারলে সূদ বাড়িয়ে দেওয়ার শর্তে পরিশোধের মেয়াদ বাড়িয়ে দিত।
এই দুই ইসলামী মনীষীদের সুদ বা রিবার সংজ্ঞা কোরআন এবং হাদীসে উল্লেখিত সুদের সাথে সম্পূর্ণ খাপ খায় না।
উপরে উদ্ধৃত কোরানের আয়াত এবং হাদীস থেকে স্পষ্ট হয়ে যায় যে নবী এবং আল্লাহ তৎকালীন আরবদেশে বিরাজমান সুদের প্রথাকে এক মহা লাভ এবং লোভের ব্যবসা হিসেবে মনে করতেন এবং সেই জন্য সুদ বা রিবার উপর আল্লাহ এবং তাঁর নবীর ছিল এত ঘৃণা এবং আক্রোশ, অনেক ক্ষেত্রে ঈর্ষাও বলা যায়।
এই জন্য কেউই আশা করতে পারে না যে কোন ক্রমেই আল্লাহ এবং নবী মুহাম্মদ সুদের কারবার করবেন।
তাজ্জবের ব্যাপার হচ্ছে—আল্লাহ্‌ নিজেও এই লোভনীয় সুদের ব্যবসা চালিয়ে গেছেন এবং যাচ্ছেন। কি অদ্ভুত ব্যাপার! সুদের বা বর্ধিত সম্পদের লোভ দেখিয়েই নবী এবং আল্লাহ চাইছেন সমগ্র পৃথিবী-বাসীকে ইসলামে ঢুকাতে।
২:২৪৫ এমন কে আছ যে আল্লাহ্‌কে করজ দেবে উত্তম করজ; অতঃপর আল্লাহ্‌ তাকে দ্বিগুণ‑বহুগুণ বৃদ্ধি করে দেবেন। আল্লাহ্‌ই সংকোচিত করেন এবং তিনিই প্রশস্ততা দান করেন এবং তাঁরই নিকট তোমরা সবাই ফিরে যাবে।
এই আয়াতে আল্লাহ সরাসরি তাঁর বান্দাদের নিকট কর্জ বা ঋণ চাচ্ছেন। এই ঋণের অর্থ জিহাদের পথে, ইসলামি রক্তপাতের পথে, মৌলভি, মাওলানার পকেটে, মসজিদ, মক্তব মাদ্রাসার পথে খরচ করা হবে। এই সবের পিছনে কোন মুমিন যদি আল্লাহকে এক টাকা ঋণ দেয় তবে আল্লাহ তাকে নূন্যতম দুই টাকা ফেরত দিবেন।
এখানে সুদের হার হচ্ছে নূন্যতম শতকরা একশত বা ১০০%। আহা! কি লোভনীয় সুদই না আল্লাহ দিচ্ছেন।
আল্লাহর লোভনীয় সুদের আকর্ষণে অনেকেই যে মুক্ত হস্তে আল্লাহ্‌কে ঋণ দিবে তাতে আশ্চর্য হবার কিছু নেই। এই আয়াত প্রসঙ্গে ইবনে কাসীর লিখেছেন:
তাফসীর ইব্‌নে কাসীর, প্রথম, দ্বিতীয় ও তৃতীয় খণ্ড, পৃঃ ৬৮৫। অতঃপর বিশ্বপ্রভু তাঁর পথে খরচ করার উৎসাহ দিচ্ছেন। এরূপ উৎসাহ তিনি স্থানে স্থানে দিয়েছেন। হাদিস-ই-নযুলেও রয়েছেঃ ‘কে এমন আছে যে, সেই আল্লাহ্‌কে ঋণ প্রদান করবে যিনি না দরিদ্র, না অত্যাচারী?’…(২:২৪৫) এই আয়াতটি শুনে হযরত আবুদ দাহ্‌দাহ আনসারী (রাঃ) বলেছিলেনঃ ‘হে আল্লাহর রাসূল (সঃ)! ‘আল্লাহ্‌ কি আমাদের নিকট ঋণ চাচ্ছেন?’ তিনি বলেন ‘হাঁ’। হযরত আবুদ দাহ্‌দাহ্‌ তখন বললেনঃ ‘আমাকে আপনার হাত খানা দিন।’ অতঃপর তিনি তাঁর হাতে রাসূলুল্লাহ (সঃ)-এর হাত নিয়ে বলেনঃ ‘আমি আমার ছয়শো খেজুর বৃক্ষ বিশিষ্ট আমার সর্বশ্রেষ্ঠ মহান সম্মানিত প্রভুকে ঋণ প্রদান করলাম।’ সেখান হতে সরাসরি তিনি বাগানে আগমন করেন এবং স্ত্রীকে ডাক দেনঃ ‘হে উম্মুদ্‌দাহ্‌দাহ্‌!’ স্ত্রী উত্তরে বলেনঃ আমি উপস্থিত রয়েছি।’ তখন তিনি তাঁকে বলেনঃ ‘তুমি বেরিয়ে এসো। আমি এই বাগানটি আমার মহা সম্মানিত প্রভুকে ঋণ দিয়েছি (তাফসির-ই-ইবনে আবি হাতীম)।’ ‘করয-ই-হাসানা’-এর ভাবার্থ আল্লাহ তা’আলার পথেও খরচ হবে, সন্তানদের জন্যেও খরচ হবে এবং আল্লাহ তা’আলার পবিত্রতাও বর্ণনা করা হবে।
৬৪:১৭ যদি তোমরা আল্লাহ্‌কে উত্তম ঋন দান কর, তিনি তোমাদের জন্যে তা দ্বিগুণ করে দেবেন এবং তোমাদেরকে ক্ষমা করবেন। আল্লাহ্‌ গুণগ্রাহী, সহনশীল।
এখানেও দেখা যাচ্ছে আল্লাহ সুদ দেবেন শতকরা একশত হারে (এক বৎসরে)। এখানে কোন সময়ের উল্লেখ করা হয় নি। যদি ধরা যায় এক নিমেষ অথবা এক সেকেন্ড তবে সুদের হার হবে অকল্পনীয়। কারও সাধ্যি আছে এই সুদের আকর্ষণ পরিহার করা
২:২৬১ যারা আল্লাহ্‌র রাস্তায় স্বীয় ধন‑সম্পদ ব্যয় করে, তাদের উদাহরণ একটি বীজের মত, যা থেকে সাতটি শীষ জন্মায়। প্রত্যকটি শীষে একশ’ করে দানা থাকে। আল্লাহ্‌ অতি দানশীল, সর্বজ্ঞ।
এই আয়াতের ব্যাখ্যায় ইব্‌নে কাসীর মুসনাদে আহ্‌মাদের এই হাদীস থেকে লিখেছেন:
তাফসীর ইব্‌নে কাসীর, প্রথম, দ্বিতীয় ও তৃতীয় খণ্ড, পৃঃ ৭২৬-৭২৭। … মুসনাদে-ই-আহমাদের আর একটি হাদীসে রয়েছে যে, একটি লোক লাগাম বিশিষ্ট একটি উষ্ট্রী দান করে। রাসূলুল্লাহ (সঃ) বলেনঃ ‘লোকটি কিয়ামতের দিন সাত কোটি লাগাম বিশিষ্ট উষ্ট্রী প্রাপ্ত হবে।’
এখানে আল্লাহ্‌র সুদের হার অকল্পনীয়। দেড় বিলিয়ন মুসলিম (১.৫ বিলিয়ন বা ১৫০ কোটি) প্রত্যেকে যদি একটি করে উষ্ট্রী বা সমমূল্যের অর্থ আল্লাহকে ঋণ দেয় তবে প্রত্যেকে যে পরিমাণ সুদ পাবে তা মনে হয় গণনা যন্ত্র বা ক্যালকুলেটরে হিসাব করা যাবে না; শক্তিশালী কম্পুটার লাগবে এর জন্য।
একটা উষ্ট্রীর দাম যদি ৩০০ মার্কিন ডলার ধরা হয়। তবে প্রতিটির বিনিময়ে আল্লাহ সুদসহ ফেরত দিবেন ৭০ ০০০ ০০০ গুণ ৩০০। এর ফলাফল হচ্ছে ২১০ বিলিয়ন ডলার। কে এই লোভ সম্বরণ করতে পারে?
তবে আল্লাহ্‌ এবং নবী মুহাম্মদ অত বোকা নন। তাই এই অকল্পনীয় অর্থের মালিক হতে হলে বান্দাকে মারা যেতে হবে, সম্ভব হলে জিহাদের ময়দানে রক্তপাত করে।
এখন হিসাব করুন ১.৫ বিলিয়ন মুসলিমের জন্য কত মার্কিন ডলার আল্লাহ দিবেন।
এই ধরণের আরও অনেক আয়াত কোরানে আছে। আগ্রহী পাঠকেরা দেখে নিতে পারেন: ২:২৬২, ৫:১২, ৩০:৩৯, ৫৭:১১, ৫৭:১৮, ৬৪:১৭,
নবী মুহাম্মদও কি সুদের কারবার করেছিলেন? নিচের হাদিস দুটি দেখুন। ইসলামি সুদের সংজ্ঞার বিবেচনায় এইসব লেনদেন তো সুদই হওয়া উচিত।
ইসলামিক ফাউন্ডেশন বাংলাদেশ, তিরমিযী শরীফ, তৃতীয় খন্ড, পৃঃ ৫২০, হাদীস ১২৪২। কুতায়বা (র.)…জাবির (রা.) থেকে বর্ণিত, তিনি বলেন, একটি দাস নবী (সা)-এর কাছে তাঁর হিজরতের উপর বায়আত হয়। সে যে একজন দাস এই কথা নবী (সা) বুঝতে পারেন নি। অনন্তর এই দাসটির মালিক এসে এটিকে নিয়ে যেতে চাইল। তখন নবী (সা) তাকে বলেন, এটি আমার কাছে বিক্রি করে দাও। অনন্তর তিনি এটিকে দুজন কাল গোলামের বিনিময়ে কিনে নেন। এরপর থেকে আর তিনি, গোলাম কি—না, এই কথা জিজ্ঞাসা না করে কাউকে বায়আত করতেন না।
এতদনুসারে আলিমগণের আমল রয়েছে যে, দস্ত বদস্ত (নগদ) হলে দুজন দাসের বিনিময়ে একজন দাস ক্রয়ে কোন অসুবিধা নাই। কিন্তু বাকীতে হলে তাদের মতবিরোধ রয়েছে।
ইসলামিক ফাউন্ডেশন বাংলাদেশ, আবু দাউদ শরীফ, চতুর্থ খন্ড, পৃঃ ৩৫৯, হাদীস ৩৩২৪। হাফ্‌স ইব্‌ন ‘উমার (র.)…’আবদুল্লাহ্‌ ইব্‌ন ‘উমার (রা.) থেকে বর্ণিত। তিনি বলেনঃ একদা রাসূলুল্লাহ্‌ (সা) তাকে যোদ্ধা-বাহিনী তৈরীর জন্য নির্দেশ দেন। এ সময় উট শেষ হয়ে গেলে তিনি তাকে সাদাকার উট আসার শর্তে উট গ্রহণের জন্য নির্দেশ দেন। তখন তিনি দু’টি উট প্রদানের শর্তে সৈন্যদের জন্য একটি উট গ্রহণ করতে থাকেন।
এই দুই হাদিস থেকে জানা যায় যে নবী মুহাম্মদের সুদের হার ছিল শতকরা একশত ভাগ বা ১০০%।
সুদের ব্যাপারে নবী মুহাম্মদের শেষ মন্তব্য দেখা যায় এই হাদীসে;
ইসলামিক ফাউন্ডেশন বাংলাদেশ, আবু দাউদ শরীফ, চতুর্থ খন্ড, পৃঃ ৩৪৮, হাদীস ৩২৯৮। মুহাম্মদ ইব্‌ন (র.)…আবূ হুরায়রা (রা.) থেকে বর্ণিত। তিনি বলেন, নবী বলেছেনঃ অদূর ভবিষ্যতে লোকদের উপর এমন এক সময় আসবে, যখন কেউ-ই সূদ খাওয়া ছাড়া থাকবে না। আর যদিও কেউ সূদ না খায়, তবে সে এর প্রভাব থেকে বাঁচতে পারবে না।
ইব্‌ন ‘ঈসা বলেনঃ (যদি কেউ সূদ নাও খায়) তবু সে সূদের ধুলা ময়লা থেকে নিষ্কৃতি পাবে না। (১)
পাদটীকা (১). বর্তমান যুগের ব্যবসা, বাণিজ্য, লেন-দেন, কাজ-কার-বার এমনকি দেশের অর্থনৈতিক উন্নত ও অগ্রগতির জন্য যে বৈদেশিক সাহায্য পাওয়া যায়, তা সূদভিত্তিক। এই ঋণের সাহায্যে দেশে যে শিল্প, কলকারখানা গড়ে তোলা হয় এবং সেখানে যা কিছু উৎপন্ন হয়, সবই সূদের সাথে সম্পৃক্ত। এ দৃষ্টিতে বর্তমানে কেউ-ই সূদের প্রভাব মুক্ত নয়। (অনুবাদক)
বুঝা যাচ্ছে সুদের হিসাব এতই লোভনীয় যে আজ সমগ্র ইসলামী জগতও সুদের লোভে মাতোয়ারা, যদিও এটাকে সুদ আখ্যায়িত না করে লাভ বা মুনাফা বলা হয়।
ইসলাম ও গণিতমুক্তচিন্তাসনাতন ধর্ম
আবুল কাশেম এর ব্লগ ৪০ বার পঠিত
অনেক বিষয়ে অবগত হলাম। ধন্যবাদ @ আবুল কাশেম’কে
মার্চ ১, ২০১৩ ১২:৩৯ পূর্বাহ্ন
কষ্ট করে এই জটিল লেখাটি পড়েছেন সেজন্য আপনাকেও ধন্যবাদ।
মার্চ ১, ২০১৩ ১০:২৬ পূর্বাহ্ন
“২:২৪৫ এমন কে আছ যে আল্লাহ্‌কে করজ দেবে উত্তম করজ; অতঃপর আল্লাহ্‌ তাকে দ্বিগুণ‑বহুগুণ বৃদ্ধি করে দেবেন। আল্লাহ্‌ই সংকোচিত করেন এবং তিনিই প্রশস্ততা দান করেন এবং তাঁরই নিকট তোমরা সবাই ফিরে যাবে।” বড় আজব কথা শুনালেন,কাশেম ভাই। সমগ্র বিশ্ব অধিপতির আবার তার অতি ক্ষুদ্রাতিক্ষুদ্র বান্দার নিকট জিহাদের জন্য, মছজিদ,মাদ্রাসার উন্নয়নের জন্য ইসলাম প্রচারের জন্য ধার চাওয়া লাগে, তাও আবার দ্বিুগন হারে মুনাফা (সুদ)দেওয়ার অঙ্গীকার দিয়ে। আল্লাহ শুধু একটু ইচ্ছা করলেই তো এই সব অমুছলিমরা নিমেষেই নিশ্চিহ্ন হয়ে যেতে পারে। সেখানে এত খুন-খারাবীরই বা কী দরকার আছে? আল্লাহ কী তাদের সৃষ্টি করেন নাই? তা এই অধমের মোটেই বোধগম্য নয়।… আরও পড়ুন >>
মার্চ ১, ২০১৩ ৪:৩২ পূর্বাহ্ন
বড় আজব কথা শুনালেন,কাশেম ভাই। জ্বী হ্যাঁ। আল্লাহ্‌ যে সুদের কারবার করেন–এবং এইটা যে কোরানে পরিষ্কার লেখা আছে তা মনে হয় বাংলাদেশের শতকরা ৯০ ভাগ মুমিনেরাই জানেন না। অনেকদিন আগে এই আয়াত পড়ে আমি দিশাহারা হয়ে যাই। নিজের চক্ষুকেই বিশ্বাস করছিলাম না। প্রথমে আয়াতটি ইংরাজিতে, ইউসুফ আলীর অনুবাদে পড়লাম। বিশ্বাস হচ্ছিল না। আরও পাঁচটি ইংরাজি অনুবাদ পড়লাম। নাঃ কোন ভুল নেই–সবাইই-ই একই প্রকার লিখেছে। তখন আমার কাছে বাংলা কোরান ছিল না। তাই বাংলাদেশ থেকে আনালাম বাংলা কোরান। বাংলা অনুবাদে দেখি আরও মারাত্মক। এখন তো বাংলা অনুবাদ ইন্টারনেটেই পাওয়া যাচ্ছে। এই একটি আয়াতের (২ঃ২৪৫) জন্যই মুসলিমদের ইসলাম ছেড়ে দেওয়া উচিত। আল্লাহ্‌… আরও পড়ুন >>
মার্চ ১, ২০১৩ ১১:১৬ পূর্বাহ্ন
আল্লাহর কর্জ চাওয়ার ব্যপারটিকে ইসলামি পন্ডিতরা এভাবে ব্যখ্যা দিতে পারে: নামাজ পড়া , যাকাত দেয়া, এতিমদেরকে দান করা , জিহাদে অর্থ খরচ করা এগুলো আল্লাহ তার বান্দার কাছ থেকে কামনা করে। এগুলো ভালমতো করলে আল্লাহ তাকে পুরস্কৃত করবে। সুতরাং যে অর্থে আপনি আল্লাহর কর্জ গ্রহণ বলছেন সেটা খুব ভালভাবে এড়ানো যায় , বরং সেখানে আল্লাহর মাহাত্ম ফুটিয়ে তোলা যায়। এ আয়াতটার পটভূমি জেনে যদি দেখা যায়, মোহাম্মদ মূলত: এ আয়াতের মাধ্যমে তার সাহাবীদেরকে যুদ্ধ বিগ্রহ সহ অন্যান্য কাজে অর্থ খরচ করার জন্য উৎসাহিত করছে, কারন যুদ্ধ বিগ্রহ করতে গেলে খরচ আছে, তখন এটাকে আপনার কৃত অর্থ অনুযায়ী ব্যখ্যা করা যায়।… আরও পড়ুন >>
মার্চ ১, ২০১৩ ১০:৪৩ পূর্বাহ্ন
আমার মনে হয় , ক্রমাগত যুদ্ধ করতে গিয়ে সম্পদের দরকার পড়ছিল, সাহাবিরা হয়ত তা খরচ করতে অনীহা প্রকাশ করছিল আর তখনই এ আয়াত নাজিল হয়। না হলে এ ধরনের আয়াত নাজিলের তো কোন সঙ্গত কারন দেখা যায় না। সহমত। আরবেরা যে কত কৃপণ এবং অর্থলোভী তার প্রমাণ পাওয়া যায় যারা আরবদেশ থেকে ফিরে এসেছে তাদের কাছে। আমি এইধরণের অনেক ব্যক্তির সাথে আলাপ করে জেনেছি যে অনেক আরব নামাজ পড়ার জায়নামাজে বসে অর্থের হিসেব করে, টাকার বাণ্ডিল গণনা করে। নবীর আমলেও যে এই আরবদের কোন পরিবর্তন হয়েছিল তা মনে হয় না। নবীজির অনেক নিকট-আত্মীয় সুদের ব্যবসা করে প্রচুর অর্থের মালিক হয়েছিল।… আরও পড়ুন >>
মার্চ ১, ২০১৩ ১:৪৫ অপরাহ্ন
বাংলাদেশে শরিয়া মোতাবেক ১০০% চলে এমন দাবীকৃত ব্যাংক হলো ইসলামি ব্যাংক। তাদের ওখানে Deposit Pension Scheme ( DPS) বলে একটা টাকা জমানোর পলিসি আছে। সেখানে তারা জমাকারীকে নির্দিষ্ট হারে মুনাফা দেয়। ধরা যাক ১০% বা ১২% হারে। এটাকে ওরা সুদ না বলে মুনাফা বলে কারন সুদ খাওয়া বা দেয়া কঠিনতম হারাম। এখন প্রশ্ন হলো – এটা কিভাবে সম্ভব যে ইসলামী ব্যংক একজন জমাকারীর কাছ থেকে ১০০ টাকা জমা নিয়ে তা দিয়ে এক বছর ব্যবসা করে একেবারে সুনির্দিষ্টভাবে ঐ পরিমান বা তার চেয়ে বেশী কিছু লাভ করে ( কিছু লাভ তো তারা কেটে রাখে না হলে ব্যাংক চলবে কেমনে ) ?… আরও পড়ুন >>
মার্চ ১, ২০১৩ ৮:০৭ পূর্বাহ্ন
সেখানে তারা জমাকারীকে নির্দিষ্ট হারে মুনাফা দেয়। ধরা যাক ১০% বা ১২% হারে। ইসলামী ব্যাংকগুলো যে পুরো ধাপ্পাবাজী দিয়ে সরলপ্রাণ মুমিনদেরকে শোষণ করছে তার উৎক্রিষ্ট প্রমাণ আপনি দেখালেন। আর কী লিখব! এই সব ব্যাংকগুলোর মিথ্যা প্রচারণা, শঠতা, কেলেংকারী, চৌর্যবৃত্তি, সন্ত্রাসিদের সাথে টাকা পয়সার লেনদেন, আর শ্রেফ কপটতার আশ্রয় মনে হয় ‘মাফিয়া’ ডাকাতদেরও হার মানাবে। খোদ এই আস্ট্রেলিয়াতেও এরা চালু করেছে ইসলামী ফাইন্যান্স কোম্পানি—এই কাফেরদের সরলতা এবং ঔদার্যের পুরোপুরি অপব্যবহার এই কোম্পনি করে যাচ্ছে। এই কোম্পানি বিজ্ঞাপন দিচ্ছে–বিনা সুদে টাকা ধার দিবে বাড়িঘর তৈরীর জন্য, ব্যবসা-বাণিজ্য, কলকারখান তৈরী ইত্যাদির জন্য। বোকা হারামি অনেক কাফেরও এই বিজ্ঞাপনে সাড়া দিচ্ছে–কারণ বিনা সুদে যে… আরও পড়ুন >>
মার্চ ১, ২০১৩ ১০:২৩ পূর্বাহ্ন
মুহাম্মদের শেষ ভাষণের একটি অংশ “Allah has Judged that there shall be no interest and that all the interest due to Abbas ibn ‘Abd’al Muttalib (Prophet’s uncle) shall henceforth be waived…“। মুহাম্মদের নিজেরও অনেক ধার থাকা অসম্ভব নয় (হাদিস/ইতিহাস ঘাটাঘাটি করতে ইচ্ছা করছেনা আপাতত)। পালক ছেলের স্ত্রী-কে বিয়ের পক্ষে যে ব্যক্তি আয়াত নাযিল করাতে পারে, নিজের এবং চাচার ধারের সুদের দেনা থেকে বিনা শর্তে মুক্তি পেতে আল্লার কাছ থেকে আয়াত নাযিল করানো আর ভাষণ দেয়াতো চোখের পলকের অপেক্ষা মাত্র। সুদের ব্যপারটা এরকম কিছু একটা মনে হচ্ছে।
মার্চ ১, ২০১৩ ৮:১২ অপরাহ্ন
নিজের এবং চাচার ধারের সুদের দেনা থেকে বিনা শর্তে মুক্তি পেতে আল্লার কাছ থেকে আয়াত নাযিল করানো আর ভাষণ দেয়াতো চোখের পলকের অপেক্ষা মাত্র। সুদের ব্যপারটা এরকম কিছু একটা মনে হচ্ছে।
জ্বী হাঁ, আপনি পরিষ্কারভাবে বুঝেছেন আল্লাহ্‌র সুদকষা। শুধু চাচার দেনার সুদই নয় নবীর অন্যান্য দেনার সুদ থেকেও নবী মুক্তি পেয়ে যান আল্লাহ্‌র আদেশে।
মার্চ ২, ২০১৩ ১২:২৯ পূর্বাহ্ন
সুদ বিষয়ক লিখাটি অামার খুবি কাজে লাগবে।ধন্যবাদ।
জানুয়ারি ২৫, ২০১৬ ৮:১৩ পূর্বাহ্ন
কোনটা সহি ইসলাম জানতে চাই